
Drög að nýju frumvarpi um þungunarrof. 

Ljósmæðrafélag Íslands lýsir yfir áhyggjum af nýju frumvarpi um þungunarrof þar sem að svo virðist sem þrengja eigi þann ramma sem nú þegar er um þungunarrof. 
Eins og málum er háttað nú eiga foreldrar þess kost eftir 20 vikna ómskoðun þar sem alvarlegir gallar finnast að enda meðgönguna. Núverandi frumvarp felur í sér að eingöngu er hægt að enda meðgöngu ef gallar sem ekki samræmast lífi til framtíðar finnast. Gangi nýja frumvarpið í gegn munu konur/fjölskyldur ekki hafa val um hvort að þau takist á við þá áskorun að eiga mikið fatlað langveikt barn. Fólk er misvel í stakk búið til að takast á við þann áralanga vanda sem í því felst að eiga barn með alvarlegar fatlanir svo ekki sé minnst á lífsgæði ófædda barnsins. Það er því mjög mikilvægt að fólk geti tekið upplýsta ákvörðun og hafi val um það hvort aðstæður þess í lífinu bjóði uppá að annast mikið fatlað barn. 
Ljósmæðrafélag Íslands hvetur því til þess að þessi sjónarmið verði höfð til hliðsjónar við ákvörðun nýs frumvarps. 

F.h. stjórnar Ljósmæðrafélags Íslands

